Florian Coldea a intrat în sediul DNA pentru a da explicaţii în dosarul în care procurorii DNA fac cercetări. Tot astăzi a fost audiat şi generalul Dumitru Dumbravă, fost şef al Direcției Juridice a SRI.
Potrivit unor surse, dosarul face referire la scandalul în care omul de afaceri Cătălin Hideg susține că foştii şefi din Serviciul Român de Informaţii (SRI) au încercat să-l șantajeze și să-l facă să-și vândă afacerea din domeniul medical unor francezi.
"Sunt imaginile momentului cu generalul Florian Coldea, fostul director adjunct al Serviciului Român de Informaţii. Vorbim despre un dosar, cel puţin din informaţiile pe surse din acest moment, care a pornit în urma unui denunţ făcut de afaceristul Cătălin Hideg. Îl acuză pe Florian Coldea, dar şi pe Dumitru Dumbravă, un alt fost general extrem de important în SRI, care în acest moment este pensionat, de faptul că i-ar fi cerut o sumă de bani, undeva la 600.000 de euro, pentru a fi scăpat de un dosar penal de la Parchetul European condus de Laura Codruţa Kovesi. Înţeleg că în acest dosar au mai fost făcute audieri până la acest moment. Denunţul a fost depus de afacerist şi, de asemenea, ar fi depus la dosar inclusiv anumite înregistrări cu solicitări de mită din partea generalilor SRI. Tot afaceristul vorbeşte despre faptul că aceştia l-ar fi şantajat sau l-ar fi obligat să îşi vândă afacerea unor persoane străine. Nu este începută urmărirea penală pe numele niciunei persoane, cel puţin din câte ştim. Se cercetează doar fapte", a declarat Berta Popescu, jurnalist şi realizator Antena 3 CNN.
"Pe de o parte, nu e în regulă că DNA a comunicat public această audieri. Noi am condamnat mereu coada de oameni politic care stăteau în vremea războiului româno-român la DNA şi faptul că la 6 dimineaţa săvârşea arestări cu presa de mână. Nu că noi nu ne-am face treaba, că asta era treaba noastră. Ideea e că foarte mulţi nevinovaţi, dovediţi după 8-10-12 ani de proces, au suferit prejudicii de imagine, practic imposibil de recuperat. Să vedem în cazul de faţă, generalul Coldea la DNA, este o ştire şi să vedem dacă va fi pus sub acuzare sau, pur şi simplu, este martor în plângerea penală a domnului Hideg, a domnului care a făcut dezvăluirile cu pricina şi a prezentat şi nişte înregistrări, care înţeleg că doar îl amintesc pe generalul Coldea, nu sunt înregistrări cu generalul Coldea, sunt înregistrări cu câmpul tactic din Justiţie, cu generalul Dumbravă, cel care a dat o lovitură groaznică Justiţiei. Pentru domnia sa, Justiţia era câmp tactic şi urmăreau sentinţele potrivite în procese, conform declaraţiilor pe care le-a făcut", a explicat Bogdan Chirieac în direct la Antena 3 CNN.
- informaţii în curs de actualizare -